ILINK โชว์กำไรปี 63 โต 57% แตะ 196 ลบ. รับกำไรสัญญาเงินกู้ พ่วงปันผล 0.14 บ. XD 6 พ.ค.64
ILINK โชว์กำไรปี 63 โต 57% แตะ 196 ลบ. จากปีก่อนมีกำไร 124 ลบ. รับกำไรสัญญาเงินกู้ พ่วงปันผล 0.14 บ. XD 6 พ.ค.64
1 มี.ค. 2564

บริษัท อินเตอร์ลิ้งค์ คอมมิวนิเคชั่น จำกัด (มหาชน) หรือ ILINK รายงานผลการดำเนินงานสิ้นสุดวันที่ 31 ธันวาคม 2563 ดังนี้

โดยผลการดำเนินงานงวดปี 2563 มีกำไรเพิ่มขึ้น เนื่องจากมีกำไรจากการเปลี่ยนเงื่อนไขเงินกู้ยืมระยะยาวจำนวน 18.68 ล้านบาท ซึ่งเกิดขึ้นในช่วงไตรมาสที่ 2 ของปี 2563 เนื่องจากบริษัทฯ ได้ทำบันทึกข้อตกลงแก้ไขเพิ่มเติมสัญญาเงินกู้ยืมระยะยาวกับสถาบันการเงินในประเทศ และสถาบันการเงินได้ขยายเวลาการจ่ายชำระคืนเงินกู้ตามสัญญากู้เงินเดิมออกไปอีก 1 ปี โดยมีมูลค่าปัจจุบันของกระแสเงินสดภายในเงื่อนไขใหม่ของเงินกู้ลดลงไป ส่งผลให้เกิดกำไรจากการเปลี่ยนเงื่อนไขเงินกู้ยืมระยะยาวดังกล่าว
ขณะที่ธุรกิจจัดจำหน่าย มีต้นทุนขายจำนวน 1,502.19 ล้านบาท ลดลงจากปีสิ้นสุดวันที่ 31 ธันวาคม 2562 จำนวน 87.17 ล้านบาท หรือคิดเป็นอัตราการลดลงที่ร้อยละ 5.48
พร้อมกันนี้ บริษัทประกาศจ่ายเงินปันผลงวดดำเนินงานวันที่ 1 ม.ค. 2563 ถึงวันที่ 31 ธ.ค. 2563 โดยอัตราการจ่ายปันผลเป็นเงินสด 0.14 บาทต่อหุ้น วันที่ไม่ได้รับสิทธิปันผล (XD) 6 พ.ค. 2564 วันที่จ่ายปันผล 19 พ.ค. 2564